CELEX: 62012CN0554
Language: lt
Date: 2012-11-30 00:00:00
Title: Byla C-554/12 P: 2012 m. lapkričio 30 d. Europos Komisijos pateiktas apeliacinis skundas dėl 2012 m. rugsėjo 20 d. Bendrojo Teismo (šeštoji kolegija) priimto sprendimo byloje T-421/09 DEI prieš Komisiją

2.2.2013   
            
            
               LT
            
            
               Europos Sąjungos oficialusis leidinys
            
            
               C 32/11
            
         2012 m. lapkričio 30 d. Europos Komisijos pateiktas apeliacinis skundas dėl 2012 m. rugsėjo 20 d. Bendrojo Teismo (šeštoji kolegija) priimto sprendimo byloje T-421/09 DEI prieš Komisiją
   
   (Byla C-554/12 P)
   2013/C 32/15
   Proceso kalba: graikų
   
      Šalys
   
   
      Apeliantė: Europos Komisija, atstovaujama Th. Christoforou ir A. Antoniadis, advokato A. Oikonomou
   
      Kitos proceso šalys: Dimosia Epicheirisi Ilektrismou AE (DEI), Graikijos Respublika
   
      Apeliantės reikalavimai
   
   
               —
            
            
               Panaikinti visą 2012 m. rugsėjo 20 d. Bendrojo Teismo sprendimą byloje T-421/09.
            
         
               —
            
            
               Priimti galutinį sprendimą dėl ginčo, jei galima, atsižvelgiant į proceso padėtį.
            
         
               —
            
            
               Nurodyti DEI padengti savo ir Komisijos patirtas bylinėjimosi abiejose instancijose išlaidas.
            
         
      Apeliacinio skundo pagrindai ir pagrindiniai argumentai
   
   
               1.
            
            
               Sprendimu byloje T-421/09 Bendrasis Teismas panaikino 2009 m. rugpjūčio 4 d. sprendimą, kuriame Komisija konstatavo, kad Graikijos Respublikos pasiūlytos korekcinės priemonės buvo būtinos ir proporcingos, siekiant pašalinti pažeidimo pasekmes ir užtikrinti ankstesnio 2008 m. kovo 5 d. sprendimo laikymąsi (toliau — 2009 m. rugpjūčio 4 d. sprendimas arba ginčijamas sprendimas). Bendrasis Teismas nurodė, kad ginčijamą sprendimą reikėjo panaikinti, remdamasis tik tuo, kad tuo pačiu metu byloje T-169/08 priimtu 2012 m. rugsėjo 20 d. Bendrojo Teismo sprendimu panaikintas ir ankstesnis 2008 m. kovo 5 d. Komisijos sprendimas, kuriuo išimtinai pagrįstas ginčijamas sprendimas.
            
         
               2.
            
            
               Komisija mano, kad Bendrojo Teismo sprendimas byloje T-169/08 pagrįstas daugeliu teisės klaidų, neišsamiais ir nepakankamais motyvais, klaidingu įrodymų ir 2008 m. kovo 5 d. Komisijos sprendimo pagrindo aiškinimu, tad jau apskundė jį Teisingumo Teismui. Atitinkamai, jei apeliacinis skundas dėl Bendrojo Teismo sprendimo byloje T-169/08 bus patenkintas, savaime nebeliks vienintelio pagrindo, kuriuo pagrįstas skundžiamas sprendimas šioje byloje T-421/09.